Diari Oficial de la Generalitat Valenciana


Sumari del DOGV 9526, del 03-02-2023 (2023/857)

RESOLUCIÓ de 23 de gener de 2023, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeix, pel sistema de lliure designació, el lloc de treball anunciat en la convocatòria número 130/2022, de 15 de novembre de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9526

Data del DOGV
:   03-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/857


Data del document
:   23-01-2023

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica

RESOLUCIÓ de 23 de gener de 2023, del sotssecretari de la Conselleria de Participació, Transparència, Cooperació i Qualitat Democràtica, per la qual es proveeix, pel sistema de lliure designació, el lloc de treball anunciat en la convocatòria número 130/2022, de 15 de novembre de 2022. [2023/857]  
Per Resolució de 15 de novembre de 2022, de la Direcció General de Funció Pública, es va procedir a la convocatòria número 130/2022 (DOGV 9474, 21.11.2022), per a la provisió, pel sistema de lliure designació, d'un lloc de treball vacant, de naturalesa funcionarial, en la Conselleria de Participació, Transparència, Cooperació i Qualitat Democràtica, núm. 33548, cap secretaria secretari/ària autonòmic/a.  
  
Vistos els informes preceptius i vinculants emesos per la Direcció General de Funció Pública, sobre el compliment dels requisits de participació de les persones interessades per a la provisió corresponent de la convocatòria número 130/2022, de 15 de novembre, de 2022.  
  
Atés que, en relació amb les circumstàncies i aptituds professionals tingudes en compte per a la idoneïtat de les persones aspirants, i considerant les funcions respectives dels llocs convocats, queden acreditats els coneixements especialitzats, implicació, professionalitat i la trajectòria de la candidata finalment seleccionada; la qual cosa atorga a la persona nomenada la capacitat de caràcter professional i personal que es requereix per a l'exercici eficaç de les tasques atribuïdes al lloc convocat.  
De conformitat amb el que disposa la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, així com en virtut del que es disposa en l'apartat primer de la Resolució de 17 de febrer de 2021, de la consellera de Participació, Transparència, Cooperació i Qualitat Democràtica, sobre delegació de competències en determinats òrgans de la Conselleria (DOGV 9024, 19.02.2021), resolc:  
  
Nomenar María Teresa Crespo Esteve, funcionària de carrera amb NRP \*\*\*0201\*\*\*, com a cap secretaria secretari/ària autonòmic/a, lloc de treball número 33117, grup C1/C2, complement de destí nivell 16 i complement específic E035.  
  
En la candidata seleccionada concorren mèrits que determinen la seua idoneïtat per a l'exercici del lloc de treball convocat, per haver ocupat llocs de treball en l'Administració de la Generalitat, en diferents conselleries i amb destinació en aquesta conselleria, ja que en l'actualitat ocupa provisionalment i de forma altament satisfactòria el lloc objecte de la convocatòria. Tot això li dona la preparació i el coneixement del funcionament intern de la Generalitat, d'aquesta Conselleria i, concretament, de la Secretaria Autonòmica a la qual pertany el lloc de treball.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en el nou destí tindrà efectes des de l'endemà del cessament. La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua notificació, o bé recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 23 de gener de 2023.- El sotssecretari, p. d. (R 17.02.2021; DOGV 9024, 19.02.2021): Carles Vicent Ballester Faus.